b"\n_START_ARTICLE_\nNicolai Aall\n_START_SECTION_\nBakgrunn\n_START_PARAGRAPH_\nHan var s\xc3\xb8nn av byfogd Nils Christian Joachim Stockfleth Aall (1842\xe2\x80\x931918) og Grethe Agna Kalmer (1859\xe2\x80\x931940) fra Halden. Han var gift 1919\xe2\x80\x931925 med Angela Hewson, og giftet seg for andre gang 1925\xe2\x80\x931932 med Cecilie (Ciss) Heidenreich (1902\xe2\x80\x931933); de fikk s\xc3\xb8nnen Nils (f\xc3\xb8dt 1928 i Peking).\n_START_SECTION_\nDiplomatet\n_START_PARAGRAPH_\nEtter examen artium 1902 og cand.jur. 1907, virket han fra 1911 for Utenriksdepartementet, f\xc3\xb8rst ved Norges legasjon i London som sekret\xc3\xa6r 1912\xe2\x80\x931915, s\xc3\xa5 som visekonsul i New York City 1916\xe2\x80\x931918, tilbake i London et par \xc3\xa5r som 1. legasjonssekret\xc3\xa6r, f\xc3\xb8r han i 1920 flyttet til Kina for \xc3\xa5 v\xc3\xa6re mange\xc3\xa5rig generalkonsul i Shanghai, samt fra 1923 ogs\xc3\xa5 charg\xc3\xa9 d'affaires i Peking. _NEWLINE_Fra 1938 var han minister ved Norges legasjon i Rio de Janeiro med sideakkreditering til Venezuela, Colombia og Ecuador.  Fra 1945 var han tilbake i Kina som ambassad\xc3\xb8r (i Nanjing), med sideakkreditering som minister i Bangkok 1945, Manila 1948 og Djakarta 1950, men han sluttet i 1952 og jobbet litt for UD frem til 1953. _NEWLINE_I 1923 mottok han St. Olavs Orden, men det vanket ogs\xc3\xa5 flere utenlandske."